אריה רייך

אריה רייך (נולד ב-23 בספטמבר 1959) הוא משפטן ישראלי המומחה לדיני סחר בינלאומי ומשפט האיחוד האירופי, פרופסור מן המניין וסגן הרקטור של אוניברסיטת בר-אילן. בעבר שימש כדיקן הפקולטה למשפטים שם ודיקן הסטודנטים.

==ביוגרפיה==
רייך נולד בגטבורג שבשוודיה. הוריו, ניצולי שואה, הגיעו לשוודיה כדי להתאחד עם בני משפחה שהגיעו לשם אחרי השואה. בשנת 1973, חודשים ספורים לפני פרוץ מלחמת יום כיפור, עלתה המשפחה לישראל והתיישבה בהרצליה פיתוח. לאחר סיום לימודיו בתיכון צייטלין הצטרף רייך לגרעין של בחורי ישיבה בראשות הרב חיים סבתו והרב יצחק שילת, שהיווה את המחזור המייסד של ישיבת ההסדר ברכת משה שבמעלה אדומים. בשנת 1978 התגייס רייך לחיל השריון ושימש כתותחן. במקביל ללימודיו בישיבת ההסדר השלים רייך לימודי תעודת הוראה למקצועות היהדות במכללת ליפשיץ.

לאחר סיום לימודי תואר ראשון בפקולטה למשפטים בבר-אילן, התמחה רייך במשך שנה אצל השופט אברהם מישר בבית המשפט המחוזי בתל אביב. לאחר מכן התמחה במשרד עו"ד מירון, בן-ציון ופריבס בתל אביב, שם המשיך לעבוד כעורך-דין לאחר שעבר את בחינות לשכות עוה"ד בשנת 1987. כעבור כשנתיים, נסע רייך עם אשתו ושני ילדיו ללימודי תואר שני ודוקטורט במשפטים באוניברסיטת טורונטו, בנושא דיני סחר בינלאומי. את התיזה לתואר שני כתב בהנחיית פרופ' יעקב זיגל, ואת הדוקטורט כתב בהנחיית פרופ' מייקל טרבילקו (Michael Trebilcock). כבר במהלך לימודיו פרסם שני מאמרים בכתב העת Canadian Business Law Journal בנושא דיני המכרזים והרכש הציבורי. בשנת 1991 הוצע לו להצטרף לסגל הפקולטה למשפטים באוניברסיטת בר-אילן. לאחר שחזר לישראל פרסם רייך ספר בנושא רכישות ממשלתיות ומשפט בינלאומי.

רייך מילא תפקידים רבים באוניברסיטת בר-אילן, וביניהם מנהל ויו"ר המרכז למשפט מסחרי, סגן דיקן הפקולטה למשפטים (2003-2007), דיקן הפקולטה למשפטים (2008-2012) ודיקן הסטודנטים (2018-2020) והוא משמש היום כסגן הרקטור של האוניברסיטה. הוא מחזיק בקתדרה ע"ש ז'אן מונה (Jean Monnet) למוסדות ולמשפט של האיחוד האירופי.

במהלך השנים, כיהן רייך בתפקידים ציבוריים שונים, ביניהם חבר הוועדה הבין-משרדית ליישום הסכמי גאט"ט בישראל (1995), חבר הוועדה המקצועית של לשכת עורכי הדין לעניין האיחוד האירופי (בשנים 1995-1999) ויושב ראש ועדת היטלי הסחר בישראל (שנים 1996-2002). בשנת 2003 מונה רייך כחבר ברשימת הבוררים מטעם מדינת ישראל למנגנון ליישוב סכסוכים של הסכם הסחר החופשי בין ישראל למקסיקו, ובשנת 2004 מונה כחבר פאנל הבוררים של המרכז הבינלאומי ליישוב סכסוכי השקעות בוושינגטון (ICSID) מטעם מדינת ישראל. מאז כיהן רייך פעמים רבות כבורר בסכסוכים בינלאומיים, כגון סכסוך הברגים בין סין והאיחוד האירופי בשנת 2010, וכן חבר בוועדת הבוררים בסכסוך בין ארצות הברית לאיחוד האירופי בשנת 1999. בין השנים 2003–2007 כיהן רייך כנשיא האגודה הישראלית לחקר האינטגרציה האירופית (IASEI). הוא משמש גם כיועץ במשרד עורכי-הדין וייס, פורת ושות' בתל אביב.

מלבד ההוראה באוניברסיטת בר-אילן עסק רייך בהוראת מקצוע המשפטים במוסדות שונים כמרצה אורח - בUCLA, אוניברסיטת טורונטו (2005-2006), אוניברסיטת פנסילבניה (2011), [https://wwwen.uni.lu/ אוניברסיטת לוקסמבורג] (2013) באוניברסיטה לעסקים ולכלכלה בינלאומית בבייג'ינג (2014), וכחוקר אורח באוניברסיטת קולומביה בארצות הברית (2013) ובאוניברסיטה האירופית בפירנצה (2016-2017). הוא גם לימד באוניברסיטת חיפה (1994-1995), במרכז הבינתחומי הרצליה (1995-1996), מכללת שערי משפט ומכללת נתניה.

==פרסומים==
(רשימה חלקית)
* 
*[https://law.biu.ac.il/files/law/shared/segel/natnolhtul_0.pdf "נתנו לחתול לשמור על השמנת"]- כתבה עיתונאית על מחקר של פרופ' רייך
*[http://www.israelhayom.co.il/opinion/437941 "שחיתות בעסקים: מאבק חובק עולם"], ישראל היום 22.12.16.
* (עריכה) ארגון הסחר העולמי וישראל: משפט, כלכלה ופוליטיקה (התשס"ו)
* "משפט האיחוד האירופי: עקרונות ומוסדות" בתוך משפט בינלאומי 159 (רובי סייבל ויעל רונן עורכים, מהדורה שנייה, 2010)
* "ארגון הסחר העולמי: מ-GATT ל-WTO" בתוך ארגון הסחר העולמי וישראל: משפט, כלכלה ופוליטיקה (אריה רייך עורך, התשס"ו)
* "ההיסטוריה של השתתפות מדינת ישראל בגאט"ט ובארגון הסחר העולמי" בתוך ארגון הסחר העולמי וישראל: משפט, כלכלה ופוליטיקה (אריה רייך עורך, התשס"ו)
* "האיחוד האירופי" בתוך משפט בינלאומי 121 (רובי סייבל עורך, 2003)
* "גלובליזציה ומשפט - השפעת המשפט הבינלאומי על המשפט המסחרי ביובל הבא" בתוך המשפט בישראל: מבט לעתיד 271 (2003)
* "חדירה למחשב כעוולה נזיקית", שערי משפט ד 415 (2006) (יחד עם שרון אהרוני-גולדנברג)
* "רפורמה בהסכם ההיצף והסכם הסובסידיות: לקחים מן הניסיון הישראלי" בתוך קריית המשפט - ספר זיכרון לשופט חיים כהן כרך ג 391 (2003)
* "גלובליזציה ומשפט: השפעת המשפט הבינלאומי על המשפט המסחרי בישראל ביובל הבא" מחקרי משפט יז 17 (2002)
* "הסדרת התחרות בענף הביטוח: לקחים מן הקהיליה האירופית" מחקרי משפט טז 301 (2001)
* "מדיפלומטיה למשפט: תהליך היורידיזציה של יחסי הסחר הבינלאומיים במסגרת הסכמי גאט"ט והסכמי הסחר החופשי" עיוני משפט כב 351 (1999)
* "חוק המכר (מכר טובין בינלאומי), תשל"א-1971: וישן מפני חדש תוציאו" מחקרי משפט יד 127 (1998)
* "השפעת הסכם גאט"ט בדבר רכישות ממשלתיות על דיני המכרזים בישראל" מחקרי משפט יב 405 (1996)
* "עונש הכיפה במשפט העברי" מעליות כרך ז 14 (1996)
*
<div style="direction: ltr;">
* Book: The Impact of the European Court of Justice on Neighbouring Countries (A. Reich, H.W. Micklitz, eds) (Oxford University Press, 2020)
* Book: Transnational Commercial and Consumer Law: Current Trends in International Business Law (T. Kono, M. Hiscock, A. Reich, eds.) (Springer 2018).
*[https://papers.ssrn.com/sol3/papers.cfm?abstract_id=2997094 "The Effectiveness of the WTO Dispute Settlement System: A Statistical Analysis"], in Transnational Commercial and Consumer Law, ibid., p. 1.
*"[http://cadmus.eui.eu/handle/1814/45005 Israel's Investment Protection Regime in View of Developments in its Energy Sector]", European University Institute Working Papers, LAW 2017/02.
* Israel: A Comparative Study of Two Models", Domestic Judicial Review of Trade Remedies: Experiences of the Most Active Users" (Cambridge University Press, 2013), pp. 221-245 (with Gill Nadel).
* "The Remedy of Damages in Public Procurement in Israel and the EU: A Proposal for Reform" (with Oren Shabat), Public Procurement Law Review 2014,2, 50-77.

* “The European Neighbourhood Policy and Israel: Achievements and Disappointments”, forthcoming in Journal of World Trade Volume 49:4 (2015).

* EU-Israel Trade in the Automobile Sector: Is Israel 's High Taxation of Cars Legal under the Association Agreement?, in Integrating with the European Union: Accession, Association and Neighbourhood Policy (L. Cabada & M. Mravinac, eds.) p 238, 2008
* Core Labour Standards and the WTO: Beware of Unilateralism!- A Response to Werner Meng, in The Welfare State, Globalization, and International Law 395' Springer Verlag, Berlin, Benvenisti & Nolte eds., 2004
* The New GATT Agreement on Government Procurement - Impressive Achievements but a Setback for Multilateralism, in New Developments in International Commercial and Consumer Law 317, oxford, UK: Hart Publishing, 1998
* Bilateralism v. Multilateralism in International Economic Law: Applying the Principle of Subsidiarity, 60 University of Toronto Law Journal 263, 2010
* The New Text of the Agreement on Government Procurement: An Analysis and Assessment, 12 Journal of International Economic Law 989, 2009
* Is it Time to Update the 1985 US-Israel Free Trade Agreement, in view of EU Neighborhood Policy?, Begin-Sadat (BESA) Center Perspectives Papers No. 84, June 29, 2009.
* The Agricultural Exemption in Antitrust Law: A Comparative Look at the Political Economy of Market Regulation, 42 Texas International Law Journal 843, 2007
* The World Trade Organization as a Law-Harmonizing Institution, 25 U. Pa.J. Int'l Econ. L. 321, 2004
</div>

==קישורים חיצוניים==

=== ראיונות ===

* , על הבחירות לפרלמנט האירופי 2024

==הערות שוליים==

קטגוריה:ישראלים ילידי שוודיה
קטגוריה:בוגרי מכללת ליפשיץ
קטגוריה:בוגרי אוניברסיטת בר-אילן: משפטים
קטגוריה:בעלי תואר דוקטור מאוניברסיטת טורונטו
קטגוריה:סגל אוניברסיטת בר-אילן: משפטים
קטגוריה:בוגרי בית הספר צייטלין
קטגוריה:בוגרי ישיבת ברכת משה
קטגוריה:סגל המכללה האקדמית נתניה: משפטים
קטגוריה:ישראלים שנולדו ב-1959